ai4bharat/Pralekha huggingface dataset:
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਮੈਡੀਕਲ ਸਿੱਖਿਆ ਵਿੱਚ ਇਤਿਹਾਸਕ ਸੁਧਾਰ ; ਰਾਸ਼ਟਰੀ ਮੈਡੀਕਲ ਕਮਿਸ਼ਨ ਦਾ ਗਠਨ
ਮੈਡੀਕਲ ਕੌਂਸਲ ਆਫ ਇੰਡੀਆ  ਖ਼ਤਮ
ਕੇਂਦਰ ਸਰਕਾਰ ਨੇ ਮੈਡੀਕਲ ਸਿੱਖਿਆ ਦੇ ਖੇਤਰ ਵਿੱਚ ਇੱਕ ਇਤਿਹਾਸਕ ਸੁਧਾਰ ਕਰਦਿਆਂ ਰਾਸ਼ਟਰੀ ਮੈਡੀਕਲ ਕਮਿਸ਼ਨ ਦੇ ਨਾਲ ਚਾਰ ਅਟਾਨੋਮਸ ਬੋਰਡਾਂ ਦਾ ਗਠਨ ਕੀਤਾ ਹੈ । ਇਸ ਨਾਲ ਕਈ ਦਹਾਕੇ ਪੁਰਾਣੀ ਮੈਡੀਕਲ ਕੌਂਸਲ ਆਫ ਇੰਡੀਆ ਖ਼ਤਮ ਕਰ ਦਿੱਤੀ ਗਈ ਹੈ । ਰਾਸ਼ਟਰੀ ਮੈਡੀਕਲ ਕਮਿਸ਼ਨ ਦੇ ਨਾਲ ਚਾਰ ਅਟਾਨੋਮਸ ਬੋਰਡ ਅੰਡਰ ਗ੍ਰੈਜੂਏਟ ਅਤੇ ਪੋਸਟ ਗ੍ਰੈਜੂਏਟ ਮੈਡੀਕਲ ਐਜੂਕੇਸ਼ਨ ਬੋਰਡਸ , ਮੈਡੀਕਲ ਅਸੈੱਸਮੈਂਟ ਐਂਡ ਰੇਟਿੰਗ ਬੋਰਡ , ਐਥਿਕਸ ਅਤੇ ਮੈਡੀਕਲ ਰਜਿਸਟ੍ਰੇਸ਼ਨ ਬੋਰਡ ਦਾ ਗਠਨ ਕੀਤਾ ਹੈ , ਜੋ ਰਾਸ਼ਟਰੀ ਮੈਡੀਕਲ ਕਮਿਸ਼ਨ ਦੇ ਰੋਜ਼ਾਨਾ ਕੰਮ ਵਿੱਚ ਸਹਾਇਤਾ ਕਰਨਗੇ । ਇਹ ਇਤਿਹਾਸਕ ਸੁਧਾਰ ਮੈਡੀਕਲ ਸਿੱਖਿਆ ਵਿੱਚ ਪਾਰਦਰਸ਼ਤਾ ਮਿਆਰੀਪਨ ਤੇ ਜਿ਼ੰਮੇਵਾਰੀ ਸਿਸਟਮ ਸਥਾਪਤ ਕਰਕੇ ਇਸ ਨੂੰ ਹੋਰ ਅੱਗੇ ਲੈ ਜਾਵੇਗਾ । ਮੁੱਢਲਾ ਪਰਿਵਰਤਣ ਜੋ ਕੀਤਾ ਗਿਆ ਹੈ , ਉਹ ਕਿ ਹੁਣ ਰੈਗੂਲੇਟਰ ਮੈਰਿਟ ਦੇ ਅਧਾਰ ਤੇ ਚੁਣਿਆ ਜਾਵੇਗਾ , ਜੋ ਕਿ ਪਹਿਲਾਂ ਚੁਣੇ ਹੋਏ ਰੈਗੂਲੇਟਰ ਦੇ ਉਲਟ ਹੈ । ਮੈਡੀਕਲ ਸਿੱਖਿਆ ਸੁਧਾਰਾਂ ਨੂੰ ਹੋਰ ਅੱਗੇ ਲਿਜਾਣ ਲਈ ਇਮਾਨਦਾਰ ਅਖੰਡਤਾ , ਪੇਸ਼ਾ ਵਰ , ਤਜ਼ਰਬੇ ਵਾਲੇ ਆਦਮੀਆਂ ਤੇ ਔਰਤਾਂ ਦੇ ਹੱਥ ਬਾਗਡੋਰ ਦਿੱਤੀ ਗਈ ਹੈ । ਇਸ ਸੰਬੰਧ ਵਿੱਚ ਨੋਟੀਫਿਕੇਸ਼ਨ ਬੀਤੀ ਰਾਤ 24 ਸਤੰਬਰ 2020 ਨੂੰ ਜਾਰੀ ਕਰ ਦਿੱਤਾ ਗਿਆ ਸੀ , ਡਾਕਟਰ ਐੱਸ ਸੀ ਸ਼ਰਮਾ  ਨੂੰ 3 ਸਾਲਾਂ ਲਈ ਚੇਅਰਮੈਨ ਚੁਣਿਆ ਗਿਆ ਹੈ । ਚੇਅਰਮੈਨ ਤੋਂ ਇਲਾਵਾ ਰਾਸ਼ਟਰੀ ਮੈਡੀਕਲ ਕਮਿਸ਼ਨ ਵਿੱਚ 10 ਐਕਸ ਅਫੀਸ਼ੋ ਮੈਂਬਰ ਸ਼ਾਮਲ ਕੀਤੇ ਗਏ ਨੇ , ਜਿਹਨਾਂ ਵਿੱਚ ਚਾਰ ਅਟਾਨੋਮਸ ਬੋਰਡ ਦੇ ਮੁਖੀ ਡਾਕਟਰ ਜਗਤ ਰਾਮ , ਡਾਇਰੈਕਟਰ ਪੀ ਜੀ ਆਈ ਐੱਮ ਈ ਆਰ ਚੰਡੀਗੜ੍ਹ , ਡਾਕਟਰ ਰਾਜੇਂਦਰਾ ਬੜ੍ਹਵੇ , ਟਾਟਾ ਮੈਮੋਰੀਅਲ ਹਸਪਤਾਲ ਮੁੰਬਈ ਅਤੇ ਡਾਕਟਰ ਸੁਰੇਖਾ ਕਿਸ਼ੋਰ ਅਗਜੈ਼ਕਟਿਵ ਡਾਇਰੈਕਟਰ ਏਮਜ਼ ਗੋਰਖਪੁਰ ਸ਼ਾਮਲ ਹੈ । ਇਹਨਾਂ ਤੋਂ ਇਲਾਵਾ ਰਾਸ਼ਟਰੀ ਮੈਡੀਕਲ ਕਮਿਸ਼ਨ ਵਿੱਚ ਸੂਬਿਆਂ ਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੀਆਂ ਸਿਹਤ ਯੁਨੀਵਰਸਿਟੀਆਂ ਦੇ ਵਾਈਸ ਚਾਂਸਲਰਸ ਦੇ 10 ਨੁਮਾਇੰਦੇ , ਸੂਬਾ ਮੈਡੀਕਲ ਕੌਂਸਲ ਦੇ 9 ਨੁਮਾਇੰਦੇ ਅਤੇ ਵੱਖ ਵੱਖ ਪ੍ਰੋਫੈਸ਼ਨਸ ਵਿੱਚੋਂ 3 ਮਾਹਰ ਐਕਸਪਰਟ ਹੋਣਗੇ । ਡਾਕਟਰ ਸਮਿਤਾ ਕੋਹਲੇ , ਮਹਾਰਾਸ਼ਟਰ ਦੇ ਕਬਾਇਲੀ ਮੇਲਾਘਟ ਖੇਤਰ ਵਿੱਚ ਉੱਘੇ ਸਮਾਜ ਸੇਵਕ , ਸ਼੍ਰੀ ਸੰਤੋਸ਼ ਕੁਮਾਰ ਕਰਾਲੇਤੀ , ਸੀ ਈ ਓ ਫੁੱਟ ਸੋਲਜਰਸ ਫਾਰ ਹੈਲਥ ਪ੍ਰਾਈਵੇਟ ਲਿਮਟਿਡ ਨੂੰ ਮਾਹਰ ਮੈਂਬਰਾਂ ਦੇ ਤੌਰ ਤੇ ਨਾਮਜ਼ਦ ਕੀਤਾ ਗਿਆ ਹੈ । ਡਾਕਟਰ ਆਰ ਕੇ ਵੱਸ ਰਾਸ਼ਟਰੀ ਮੈਡੀਕਲ ਕੌਂਸਲ ਦੇ ਸਕੱਤਰ ਸੈਕਟਰੀਏਟ ਦੇ ਮੁੱਖੀ ਹੋਣਗੇ ।
ਰਾਸ਼ਟਰੀ ਮੈਡੀਕਲ ਕਮਿਸ਼ਨ ਤੋਂ ਇਲਾਵਾ ਚਾਰ ਅਟਾਨੋਮਸ ਬੋਰਡ ਵੀ ਗਠਿਤ ਕੀਤੇ ਗਏ ਨੇ , ਜੋ ਅੱਜ ਤੋਂ ਹੋਂਦ ਵਿੱਚ ਆ ਗਏ ਨੇ ।
ਰਾਸ਼ਟਰੀ ਮੈਡੀਕਲ ਕਮਿਸ਼ਨ ਡਾਕਟਰ ਵੀ ਕੇ ਪੌਲ ਦੇ ਤਹਿਤ ਬੋਰਡ ਆਫ ਗਵਰਨਰਸ ਵੱਲੋਂ ਸੁਧਾਰਾਂ ਦੀ ਪਹਿਲ ਨੂੰ ਅੱਗੇ ਲੈ ਕੇ ਜਾਵੇਗਾ । ਪਹਿਲਾਂ ਹੀ ਪਿਛਲੇ 6 ਸਾਲਾਂ ਵਿੱਚ ਐੱਮ ਬੀ ਬੀ ਐੱਸ ਸੀਟਾਂ ਦੀ ਗਿਣਤੀ 48% ਵਧਾ ਦਿੱਤੀ ਗਈ ਹੈ , ਜੋ 2014 ਵਿੱਚ 54,000 ਸੀ ਅਤੇ 2020 ਵਿੱਚ 80,000 ਕਰ ਦਿੱਤੀ ਗਈ ਹੈ । ਇਵੇਂ ਹੀ ਪੋਸਟ ਗ੍ਰੈਜੂਏਟ ਸੀਟਾਂ ਵੀ 79% ਵਧਾਈਆਂ ਗਈਆਂ ਨੇ ਜੋ ਪਹਿਲਾਂ 24,000 ਸਨ ਹੁਣ 54,000 ਸਨ । ਰਾਸ਼ਟਰੀ ਮੈਡੀਕਲ ਕਮਿਸ਼ਨ ਦੇ ਮੁੱਖ ਕੰਮਾਂ ਵਿੱਚ ਨਿਯਮਾਂ ਨੂੰ ਠੀਕ ਠਾਕ ਕਰਨਾ , ਸੰਸਥਾਵਾਂ ਦੀ ਰੇਟਿੰਗ ਕਰਨਾ , ਐੱਚ ਆਰ ਅਸੈੱਸਮੈਂਟ ਅਤੇ ਖੋਜ ਤੇ ਕੇਂਦਰਿਤ ਕਰਨਾ ਹੋਵੇਗਾ । ਇਸ ਤੋਂ ਇਲਾਵਾ ਉਹ ਐੱਮ ਬੀ ਬੀ ਐੱਸ ਤੋਂ ਬਾਅਦ  ਲਈ ਸਾਂਝਾ ਫਾਈਨਲ ਈਅਰ ਐਗਜ਼ਾਮ ਦੇ ਢੰਗ ਤਰੀਕਿਆਂ ਤੇ ਕੰਮ ਕਰਨਗੇ , ਜੋ ਨਿਜੀ ਮੈਡੀਕਲ ਕਾਲਜਾਂ ਵਿੱਚ ਫੀ ਰੈਗੂਲੇਸ਼ਨ ਲਈ ਦਿਸ਼ਾ ਨਿਰਦੇਸ਼ ਤਿਆਰ ਕਰਨ ਅਤੇ ਕਮਿਊਨਿਟੀ ਲਈ ਸਟੈਂਡਰਡਸ ਦਾ ਵਿਕਾਸ ਕਰਨ ਲਈ ਵਰਤੇ ਜਾ ਸਕਣ । ਹੈਲਥ ਪ੍ਰੋਵਾਈਡਰਸ ਸੀਮਤ ਪ੍ਰੈਕਟਿਸਿੰਗ ਲਾਇਸੈਂਸ ਨਾਲ ਮੁੱਢਲੇ ਸਿਹਤ ਕੇਂਦਰਾਂ ਵਿੱਚ ਸੇਵਾ ਦੇ ਸਕਣਗੇ ।
ਇਹ ਜਿ਼ਕਰਯੋਗ ਹੈ, ਰਾਸ਼ਟਰੀ ਮੈਡੀਕਲ ਕਮਿਸ਼ਨ ਐਕਟ 2019 ਪਾਰਲੀਮੈਂਟ ਨੇ ਅਗਸਤ 2019 ਵਿੱਚ ਪਾਸ ਕੀਤਾ ਸੀ ।
ਰਾਸ਼ਟਰੀ ਮੈਡੀਕਲ ਕਮਿਸ਼ਨ ਐਕਟ ਅੱਜ 25 ਸਤੰਬਰ 2020 ਨੂੰ ਹੋਂਦ ਵਿੱਚ ਆਉਂਦਿਆਂ ਹੀ ਇੰਡੀਅਨ ਮੈਡੀਕਲ ਕੌਂਸਲ ਐਕਟ 1956 ਖ਼ਤਮ ਹੋ ਗਿਆ ਹੈ ਅਤੇ ਮੈਡੀਕਲ ਕੌਂਸਲ ਆਫ ਇੰਡੀਆ ਵੱਲੋਂ ਨਿਯੁਕਤ ਬੋਰਡ ਆਫ ਗਵਰਨਰਸ ਅੱਜ ਦੀ ਤਰੀਕ ਤੋਂ ਭੰਗ ਕਰ ਦਿੱਤਾ ਗਿਆ ਹੈ ।
(ਐੱਮ ਵੀ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅਬਦੁੱਲਾ ਅਬੂਬਕਰ ਨੂੰ ਟ੍ਰਿਪਲ ਜੰਪ ਮੁਕਾਬਲੇ ਵਿੱਚ ਸਿਲਵਰ ਮੈਡਲ ਜਿੱਤਣ 'ਤੇ ਸ਼ੁਭਕਾਮਨਾਵਾਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅਬਦੁੱਲਾ ਅਬੂਬਕਰ ਨੂੰ ਬਰਮਿੰਘਮ ਰਾਸ਼ਟਰਮੰਡਲ ਖੇਡਾਂ, 2022 ਵਿੱਚ ਐਥਲੈਟਿਕਸ ਦੇ ਪੁਰਸ਼ਾਂ ਦੇ ਟ੍ਰਿਪਲ ਜੰਪ ਮੁਕਾਬਲੇ ਵਿੱਚ ਸਿਲਵਰ ਮੈਡਲ ਜਿੱਤਣ 'ਤੇ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
"ਖੁਸ਼ ਹਾਂ ਕਿ ਅਬਦੁੱਲਾ ਅਬੂਬਕਰ ਨੇ ਬਰਮਿੰਘਮ ਵਿੱਚ ਟ੍ਰਿਪਲ ਜੰਪ ਮੁਕਾਬਲੇ ਵਿੱਚ ਸਿਲਵਰ ਮੈਡਲ ਜਿੱਤਿਆ ਹੈ। ਇਹ ਮੈਡਲ ਅਤਿਅਧਿਕ ਮਿਹਨਤ ਅਤੇ ਜ਼ਿਕਰਯੋਗ ਪ੍ਰਤੀਬੱਧਤਾ ਦਾ ਪਰਿਣਾਮ ਹੈ। ਭਵਿੱਖ ਦੇ ਪ੍ਰਯਤਨਾਂ ਦੇ ਲਈ ਉਨ੍ਹਾਂ ਨੂੰ ਸ਼ੁਭਕਾਮਨਾਵਾਂ। #Cheer4India"
ਭਾਰਤ ਚੋਣ ਕਮਿਸ਼ਨ
ਭਾਰਤ ਚੋਣ ਕਮਿਸ਼ਨ ਨੇ ਝਾਰਖੰਡ ਲਈ ਵਿਸ਼ੇਸ਼ ਖਰਚੇਨਿਗਾਰਨ ਨਿਯੁਕਤ ਕੀਤਾ
ਭਾਰਤ ਚੋਣ ਕਮਿਸ਼ਨ ਨੇ ਝਾਰਖੰਡ ਵਿਧਾਨ ਸਭਾ ਦੀਆਂ ਅਗਲੀਆਂ ਚੋਣਾਂ ਲਈ ਸ਼੍ਰੀ ਬੀ ਮੁਰਲੀ ਕੁਮਾਰ  ਨੂੰ ਵਿਸ਼ੇਸ਼ ਖਰਚਾ ਨਿਗਰਾਨ ਦੇ ਤੌਰ ‘ਤੇ ਨਿਯੁਕਤ ਕੀਤਾ ਹੈ ।
ਝਾਰਖੰਡ ਦੇ ਮੁੱਖ ਚੋਣ ਅਧਿਕਾਰੀ ਨਾਲ ਸਲਾਹ ਕਰਕੇ , ਵਿਸ਼ੇਸ਼ ਨਿਗਰਾਨ ਖਰਚਾ ਚੋਣ ਤੰਤਰ ਦੁਆਰਾ ਕੀਤੇ ਜਾ ਰਹੇ ਕਾਰਜਾਂ ਦਾ ਨਿਗਰਾਨੀ ਕਰਨਗੇ । ਨਾਲ ਹੀ, ਵਿਸ਼ੇਸ਼ ਨਿਗਰਾਨ ਇਹ ਵੀ ਸੁਨਿਸ਼ਚਿਤ ਕਰਨਗੇ ਕਿ ਖੁਫੀਆ ਸੂਤਰਾਂ ਅਤੇ ਸੀ-ਵਿਜਿਲ, ਵੋਟਰ ਹੈਲਪਲਾਈਨ 1950 ਤੋਂ ਮਿਲੀ ਸੂਚਨਾ ਦੇ ਅਧਾਰ ਉੱਤੇ ਨਕਦ ਰਾਸ਼ੀ, ਸ਼ਰਾਬ ਅਤੇ ਮੁਫ਼ਤ ਉਪਹਾਰ ਆਦਿ ਦੁਆਰਾ ਮਤਦਾਤਾਵਾਂ ਨੂੰ ਲੁਭਾਉਣ ਦੀ ਕੋਸ਼ਿਸ਼ ਵਿੱਚ ਜੁਟੇ ਸਾਰੇ ਵਿਅਕਤੀਆਂ / ਦਲਾਂ ਦੇ ਵਿਰੁੱਧ ਸਖ਼ਤ ਅਤੇ ਕਾਰਗਰ ਕਾਰਵਾਈ ਹੋਵੇ ।
ਇਹ ਧਿਆਨ ਦੇਣਯੋਗ ਗੱਲ ਹੈ ਕਿ ਆਮਦਨ ਵਿਭਾਗ ਦੇ ਜਾਂਚ ਵਿੰਗ ਵਿੱਚ ਉਨ੍ਹਾਂ ਦੇ ਪਿਛਲੇ ਅਨੁਭਵ ਨੂੰ ਦੇਖਦੇ ਹੋਏ ਸ਼੍ਰੀ ਬੀ ਮੁਰਲੀ ਕੁਮਾਰ ਨੂੰ 8 - ਵੇਲੋਰ ਸੰਸਦੀ ਚੋਣ ਖੇਤਰ ਅਤੇ ਹਾਲ ਵਿੱਚ ਸੰਪੰਨ ਮਹਾਰਾਸ਼ਟਰ ਵਿਧਾਨ ਸਭਾ ਚੋਣਾਂ ਲਈ ਵੀ ਵਿਸ਼ੇਸ਼ ਖਰਚਾ ਨਿਗਰਾਨ ਦੇ ਤੌਰ ‘ਤੇ ਨਿਯੁਕਤ ਕੀਤਾ ਗਿਆ ਸੀ ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਖਰੀਫ ਮਾਰਕੀਟਿੰਗ ਸੈਸ਼ਨ 2021-22 ਵਿੱਚ  707.24 ਲੱਖ ਮੀਟ੍ਰਿਕ ਟਨ ਧਾਨ ਦੀ ਖਰੀਦ ਕੀਤੀ ਗਈ
1,38,619.58 ਕਰੋੜ ਰੁਪਏ ਦੇ ਨਿਊਨਤਮ ਸਮਰਥਨ ਮੁੱਲ ਤੋਂ 96.41 ਲੱਖ ਕਿਸਾਨਾਂ ਨੂੰ ਲਾਭ ਹੋਇਆ
ਖਰੀਫ ਮਾਰਕੀਟਿੰਗ ਸੈਸ਼ਨ  2021-22 ਵਿੱਚ ਕਿਸਾਨਾਂ ਤੋਂ ਨਿਊਨਤਮ ਸਮਰਥਨ ਮੁੱਲ ‘ਤੇ ਧਾਨ ਖਰੀਦ ਸੁਚਾਰੂ ਰੂਪ ਨਾਲ ਕੀਤੀ ਜਾ ਰਹੀ ਹੈ, ਜਿਸ ਪ੍ਰਕਾਰ ਤੋਂ ਪਿਛਲੇ ਸਾਲਾਂ ਵਿੱਚ ਹੁੰਦੀ ਰਹੀ ਹੈ।
ਖਰੀਫ ਮਾਰਕੀਟਿੰਗ ਸੈਸ਼ਨ 2021-22 ਮਿਤੀ 27.02.2022 ਤੱਕ ਰਾਜ/ਕੇਂਦਰ ਸ਼ਾਸਿਤ ਪ੍ਰਦੇਸ਼ ਚੰਡੀਗੜ੍ਹ, ਗੁਜਰਾਤ, ਅਸਾਮ, ਹਰਿਆਣਾ, ਹਿਮਾਚਲ ਪ੍ਰਦੇਸ਼, ਜੰਮੂ ਅਤੇ ਕਸ਼ਮੀਰ, ਝਾਰਖੰਡ, ਪੰਜਾਬ, ਉੱਤਰ ਪ੍ਰਦੇਸ਼, ਉੱਤਰਾਖੰਡ, ਤੇਲੰਗਾਨਾ, ਰਾਜਸਥਾਨ, ਕੇਰਲ, ਤਮਿਲਨਾਡੂ, ਕਰਨਾਟਕ, ਪੱਛਮੀ ਬੰਗਾਲ, ਐੱਨਈਐੱਫ , ਬਿਹਾਰ, ਓਡੀਸ਼ਾ, ਮਹਾਰਾਸ਼ਟਰ, ਪੁਦੂਚੇਰੀ ਛੱਤੀਸਗੜ੍ਹ, ਆਂਧਰਾ ਪ੍ਰਦੇਸ਼ ਅਤੇ ਮੱਧ ਪ੍ਰਦੇਸ਼ ਵਿੱਚ 707.24 ਲੱਖ ਮੀਟ੍ਰਿਕ ਟਨ ਝੋਨੇ ਦੀ ਖਰੀਦ ਕੀਤੀ ਗਈ ਹੈ।
ਹੁਣ- ਤੱਕ ਲਗਭਗ 96.41 ਲੱਖ ਕਿਸਾਨ ਨਿਊਨਤਮ ਸਮਰਥਨ ਮੁੱਲ ‘ਤੇ 1,38,619.58 ਕਰੋੜ ਰੁਪਏ ਦੇ ਭੁਗਤਾਨ ਨਾਲ ਲਾਭ ਪ੍ਰਾਪਤ ਕਰ ਚੁੱਕੇ ਹਨ।
ਕੇਐੱਮਐੱਸ 2021-22 ਵਿੱਚ /28.02.2022 ਨੂੰ ਰਾਜ ਅਨੁਸਾਰ ਝੋਨੇ ਦੀ ਖਰੀਦ
|
|
ਰਾਜ/ਕੇਂਦਰਸ਼ਾਸਿਤ ਪ੍ਰਦੇਸ਼
|
|
ਝੋਨੇ ਦੀ ਖਰੀਦ ਦੀ ਮਾਤ੍ਰ
|
|
ਲਾਭਪਾਤਰੀ ਕਿਸਾਨਾਂ ਦੀ ਗਿਣਤੀ
|
|
ਐੱਮਐੱਸਪੀ ਮੁੱਲ
|
|
|
|
|
|
ANDHRA PRADESH
ਆਂਧਰਾ ਪ੍ਰਦੇਸ਼
|
|
3560032
|
|
547556
|
|
6977.66
|
|
|
|
TELANGANA
ਤੇਲੰਗਾਨਾ
|
|
7022000
|
|
1062428
|
|
13763.12
|
|
|
|
ASSAM
ਅਸਾਮ
|
|
50523
|
|
7612
|
|
99.03
|
|
|
|
BIHAR
ਬਿਹਾਰ
|
|
4453762
|
|
635434
|
|
8729.37
|
|
|
|
CHANDIGARH
ਚੰਡੀਗੜ੍ਹ
|
|
27286
|
|
1781
|
|
53.48
|
|
|
|
CHHATTISGARH
ਛੱਤੀਸਗੜ੍ਹ
|
|
9201000
|
|
2105972
|
|
18033.96
|
|
|
|
GUJARAT
ਗੁਜਰਾਤ
|
|
121865
|
|
25081
|
|
238.86
|
|
|
|
HARYANA
ਹਰਿਆਣਾ
|
|
5530596
|
|
310083
|
|
10839.97
|
|
|
|
HIMACHAL PR.
ਹਿਮਾਚਲ ਪ੍ਰਦੇਸ਼
|
|
27628
|
|
5851
|
|
54.15
|
|
|
|
JHARKHAND
ਝਾਰਖੰਡ
|
|
373042
|
|
72877
|
|
731.16
|
|
|
|
J&K
ਜੰਮੂ ਅਤੇ ਕਸ਼ਮੀਰ
|
|
40520
|
|
8724
|
|
79.42
|
|
|
|
KARNATAKA
ਕਰਨਾਟਕ
|
|
112037
|
|
36927
|
|
219.59
|
|
|
|
KERALA
ਕੇਰਲਾ
|
|
247321
|
|
98161
|
|
484.75
|
|
|
|
MADHYA PR.
ਮੱਧ ਪ੍ਰਦੇਸ਼
|
|
4582610
|
|
661756
|
|
8981.92
|
|
|
|
MAHARASHTRA
ਮਹਾਰਾਸ਼ਟਰ
|
|
1333414
|
|
469767
|
|
2613.49
|
|
|
|
ODISHA ਓਡੀਸ਼ਾ
|
|
5200081
|
|
1138157
|
|
10192.16
|
|
|
|
PUDUCHERRY
ਪੁਡੂਚੇਰੀ
|
|
140
|
|
37
|
|
0.28
|
|
|
|
PUNJAB
ਪੰਜਾਬ
|
|
18685532
|
|
924299
|
|
36623.64
|
|
|
|
NEF 
ਐੱਨਈਐੱਫ 
|
|
31250
|
|
14575
|
|
61.25
|
|
|
|
TAMILNADU
ਤਾਮਿਲਨਾਡੂ
|
|
1918889
|
|
291465
|
|
3761.02
|
|
|
|
UTTAR PRADESH
ਉੱਤਰ ਪ੍ਰਦੇਸ਼
|
|
6493889
|
|
937104
|
|
12728.02
|
|
|
|
UTTRAKHAND
ਉੱਤਰਾਖੰਡ
|
|
1156066
|
|
56034
|
|
2265.89
|
|
|
|
WEST BENGAL
ਪੱਛਮੀ ਬੰਗਾਲ
|
|
547436
|
|
228369
|
|
1072.97
|
|
|
|
RAJASTHAN
ਰਾਜਸਥਾਨ
|
|
7357
|
|
563
|
|
14.42
|
|
|
|
ALL INDIA
TOTAL
ਅਖਿਲ ਭਾਰਤ
ਕੁੱਲ
|
|
70724277
|
|
9640613
|
|
138619.58
|
|
ਸੈਰ ਸਪਾਟਾ ਮੰਤਰਾਲਾ
ਦੇਸ਼ ਭਰ ਤੋਂ 769 ਵਿਦੇਸ਼ੀ ਸੈਲਾਨੀਆਂ ਨੇ 5 ਦਿਨਾਂ ਵਿੱਚ "ਸਟਰੈਂਡਡ ਇਨ ਇੰਡੀਆ" ਪੋਰਟਲ ਉੱਤੇ ਆਪਣੇ ਆਪ ਨੂੰ ਰਜਿਸਟਰ ਕਰਵਾਇਆ
ਇਸ ਪੋਰਟਲ ਰਾਹੀਂ ਮਦਦ ਮੰਗ ਰਹੇ ਲੋਕਾਂ ਦੀ ਵੱਖ-ਵੱਖ ਰੂਪ ਵਿੱਚ ਮਦਦ ਕੀਤੀ ਜਾ ਰਹੀ ਹੈ
ਭਾਰਤ ਸਰਕਾਰ ਦੇ ਟੂਰਿਜ਼ਮ  ਮੰਤਰਾਲੇ ਨੇ 31 ਮਾਰਚ, 2020 ਨੂੰ ਇੱਕ ਪੋਰਟਲ ਦੀ ਸ਼ੁਰੂਆਤ ਕੀਤੀ ਜਿਸ ਦਾ ਉਦੇਸ਼ ਦੇਸ਼ ਦੇ ਵੱਖ-ਵੱਖ ਹਿੱਸਿਆਂ ਵਿੱਚ ਕੋਵਿਡ-19 ਮਹਾਮਾਰੀ ਕਾਰਨ ਲਾਗੂ ਹੋਏ ਲੌਕਡਾਊਨ ਵਿੱਚ ਫਸੇ ਵਿਦੇਸ਼ੀ ਸੈਲਾਨੀਆਂ ਦੀ ਪਹਿਚਾਣ ਕਰਕੇ ਉਨ੍ਹਾਂ ਦੀ ਮਦਦ ਕਰਨਾ ਹੈ। ਅਜਿਹੇ ਸੈਲਾਨੀਆਂ ਨੂੰ ਪੋਰਟਲ ਉੱਤੇ ਲੌਗ-ਔਨ ਕਰਕੇ ਆਪਣੇ ਬਾਰੇ ਕੁਝ ਮੁਢਲੀ ਜਾਣਕਾਰੀ ਦੇਣ ਤੋਂ ਇਲਾਵਾ ਜੇ ਕੋਈ ਸਮੱਸਿਆ ਆ ਰਹੀ ਹੈ ਤਾਂ ਉਸ ਦਾ ਵੇਰਵਾ ਦੇਣਾ ਪੈਂਦਾ ਹੈ। ਇਸ ਐਪ ਦੇ ਸ਼ੁਰੂ ਹੋਣ ਦੇ 5 ਦਿਨਾਂ ਦੇ ਅੰਦਰ ਹੀ ਦੇਸ਼ ਭਰ ਤੋਂ 769 ਸੈਲਾਨੀਆਂ ਨੇ ਆਪਣੇ ਆਪ ਨੂੰ ਇਸ ਉੱਤੇ ਰਜਿਸਟਰ ਕਰਵਾਇਆ ਹੈ।
ਹਰ ਰਾਜ ਸਰਕਾਰ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਦੇ ਪ੍ਰਸ਼ਾਸਨ ਨੇ ਅਜਿਹੇ ਸੈਲਾਨੀਆਂ ਦੀ ਮਦਦ ਕਰਨ ਲਈ ਇੱਕ ਨੋਡਲ ਅਫਸਰ ਨਿਯੁਕਤ ਕੀਤਾ ਹੈ। ਸੈਰ-ਸਪਾਟਾ ਵਿਭਾਗ ਦੇ 5 ਰੀਜਨਲ ਦਫ਼ਤਰ ਨੋਡਲ ਅਫਸਰਾਂ ਨਾਲ ਨਿਰੰਤਰ ਤਾਲਮੇਲ ਰੱਖ ਰਹੇ ਹਨ ਤਾਕਿ ਉਨ੍ਹਾਂ ਤੋਂ ਲੌਗ-ਇਨ ਬੇਨਤੀਆਂ ਬਾਰੇ ਪਤਾ ਲਗਾ ਸਕਣ ਅਤੇ ਜੇ ਲੋੜ ਹੋਵੇ ਤਾਂ ਉਨ੍ਹਾਂ ਦੀ ਮਦਦ ਕਰ ਸਕਣ। ਸੈਰ-ਸਪਾਟਾ ਮੰਤਰਾਲੇ ਦੇ ਰੀਜਨਲ ਦਫਤਰਾਂ ਦੁਆਰਾ ਬਿਊਰੋ ਆਵ੍ ਇਮੀਗ੍ਰੇਸ਼ਨ ਅਤੇ ਐੱਫਆਰਆਰਓਜ਼ ਨਾਲ ਇਨ੍ਹਾਂ ਫਸੇ ਹੋਏ ਸੈਲਾਨੀਆਂ ਨੂੰ ਪੇਸ਼ ਆ ਰਹੇ ਵੀਜ਼ਾ ਮਸਲਿਆਂ ਬਾਰੇ ਤਾਲਮੇਲ ਰੱਖਿਆ ਜਾ ਰਿਹਾ ਹੈ। ਦੇਸ਼ /ਰਾਜ ਅੰਦਰ ਘੁੰਮਣ ਫਿਰਨ ਲਈ ਅਤੇ ਉਨ੍ਹਾਂ ਦੇ ਦੇਸ਼ ਵਾਪਸ ਭੇਜਣ ਜਿਹੀਆਂ ਅਰਜ਼ੀਆਂ ਬਾਰੇ ਵਿਦੇਸ਼ ਮੰਤਰਾਲੇ, ਗ੍ਰਹਿ ਮੰਤਰਾਲੇ ਅਤੇ ਸਬੰਧਿਤ ਦੂਤਘਰਾਂ/ਹਾਈ ਕਮਿਸ਼ਨਾਂ /ਕਾਊਂਸਲੇਟਾਂ ਨਾਲ ਤਾਲਮੇਲ ਰੱਖਿਆ ਜਾ ਰਿਹਾ ਹੈ।
ਪੋਰਟਲ ਦਾ ਲਾਭ ਲੈਣ ਲਈ ਫਸੇ ਹੋਏ ਵਿਦੇਸ਼ੀ ਸੈਲਾਨੀ ਈ-ਮੇਲਾਂ, ਟੈਲੀਫੋਨਾਂ ਜ਼ਰੀਏ ਅਤੇ ਮਿਲ ਕੇ ਆਪਣੀ ਜ਼ਰੂਰਤ ਬਾਰੇ ਦੱਸ ਰਹੇ ਹਨ। ਉਹ ਭਾਰਤ ਵਿੱਚ ਉਨ੍ਹਾਂ ਦੇਸ਼ਾਂ ਦੇ ਸਬੰਧਿਤ ਵਿਦੇਸ਼ ਦਫਤਰਾਂ ਨਾਲ ਸੰਪਰਕ ਕਰਕੇ ਭਾਰਤ ਤੋਂ ਉਨ੍ਹਾਂ ਦੇ ਜੱਦੀ ਦੇਸ਼ ਲਈ ਉਡਾਨਾਂ ਬਾਰੇ ਉਨ੍ਹਾਂ ਨੂੰ ਸੂਚਨਾ ਪ੍ਰਦਾਨ ਕਰ ਰਹੇ ਹਨ। ਜਿੱਥੇ ਕਿਤੇ ਲੋੜ ਪੈਂਦੀ ਹੈ ਉਹ ਇਨ੍ਹਾਂ ਸੈਲਾਨੀਆਂ ਨੂੰ ਮੈਡੀਕਲ ਸਹਾਇਤਾ, ਖਾਣਾ ਅਤੇ ਰਿਹਾਇਸ਼ ਮੁਹੱਈਆ ਕਰਵਾ ਰਹੇ ਹਨ।
ਇੱਕ ਅਮਰੀਕਨ ਔਰਤ ਕੋਵਿਡ-19 ਲੌਕਡਾਊਨ ਕਾਰਨ ਬਿਹਾਰ ਦੇ ਸੁਪਾਲ  ਜ਼ਿਲ੍ਹੇ ਵਿੱਚ ਰੁਕੀ ਹੋਈ ਸੀ ਜਦਕਿ ਉਸ ਦੇ ਪੁੱਤਰ ਦੀ ਦਿੱਲੀ ਵਿੱਚ ਸਰਜਰੀ ਹੋ ਰਹੀ ਸੀ। ਪੋਰਟਲ ਨੇ ਲੋੜੀਂਦੇ ਅੰਤਰ-ਮੰਤਰਾਲਾ, ਅੰਤਰ-ਵਿਭਾਗੀ ਅਤੇ ਕੇਂਦਰ ਰਾਜ ਤਾਲਮੇਲ ਕਰਕੇ ਉਸ ਲਈ ਦਿੱਲੀ ਆਉਣ ਦਾ ਵਿਸ਼ੇਸ਼ ਤੌਰ ‘ਤੇ ਪ੍ਰਬੰਧ ਕੀਤਾ। ਉਹ ਪੂਰੀ ਸੁਰੱਖਿਆ ਨਾਲ ਆਪਣੇ ਟਿਕਾਣੇ ਉੱਤੇ ਪਹੁੰਚ ਗਈ ਅਤੇ ਉਸ ਨੇ ਸਬੰਧਿਤ ਏਜੰਸੀਆਂ ਦੁਆਰਾ ਕੀਤੀਆਂ ਗਈਆਂ ਕੋਸ਼ਿਸ਼ਾਂ ਲਈ ਉਨ੍ਹਾਂ ਦਾ ਧੰਨਵਾਦ ਕੀਤਾ।
ਕੋਸਟਾ ਰੀਕਾ ਦੇ ਦੋ ਨਾਗਰਿਕ, ਜੋ ਕਿ ਸਰਜਰੀ ਕਰਵਾਉਣ  ਲਈ ਚੇਨਈ ਆਏ ਸਨ, ਉਹ ਸਰਜਰੀ ਤੋਂ ਬਾਅਦ ਚੇਨਈ ਵਿੱਚ ਹੀ ਫਸ ਗਏ ਸਨ। ਰਾਜ ਸਰਕਾਰ, ਕੋਸਟਾ ਰੀਕਾ ਦੇ ਦੂਤਘਰ ਅਤੇ ਉਸ ਹੋਟਲ ਜਿਸ ਵਿੱਚ ਇਹ ਸੈਲਾਨੀ ਠਹਿਰੇ ਹੋਏ ਸਨ ਦਰਮਿਆਨ ਤਾਲਮੇਲ ਬਿਠਾ ਕੇ ਇਨ੍ਹਾਂ ਘਬਰਾਏ ਹੋਏ ਸੈਲਾਨੀਆਂ ਦੀ ਮਦਦ ਕੀਤੀ ਗਈ। ਹੁਣ ਉਹ ਸੁਰੱਖਿਅਤ ਅਤੇ ਠੀਕਠਾਕ ਹਨ।
ਇੱਕ ਆਸਟ੍ਰੇਲੀਅਨ ਆਪਣੇ ਪਰਿਵਾਰ ਨਾਲ ਅਹਿਮਦਾਬਾਦ ਵਿੱਚ ਫਸਿਆ ਹੋਇਆ ਸੀ। ਇਸ ਸੈਲਾਨੀ ਨੂੰ ਮਿਰਗੀ ਦਾ ਦੌਰਾ ਪਿਆ ਅਤੇ ਉਹ ਲੌਕਡਾਊਨ ਕਾਰਨ ਆਸਟ੍ਰੇਲੀਅਨ ਡਾਕਟਰ ਦੁਆਰਾ ਸੁਝਾਈ ਗਈ ਦਵਾਈ ਹਾਸਲ ਨਹੀਂ ਕਰ ਸਕਿਆ। ਇਸ ਪੋਰਟਲ ਦੀ ਮਦਦ ਨਾਲ ਸੈਲਾਨੀ ਜ਼ਿਲ੍ਹਾ ਕਲੈਕਟਰ ਦੇ ਦਫ਼ਤਰ ਪਹੁੰਚਿਆ, ਉਸ ਨੂੰ ਲੋੜੀਂਦੀ ਦਵਾਈ ਪ੍ਰਦਾਨ ਕਰਵਾਈ ਗਈ ਅਤੇ ਨਾਲ ਹੀ ਖਾਣੇ ਅਤੇ ਉਸ ਦੀ ਸਥਾਨਕ ਟ੍ਰਾਂਸਪੋਰਟੇਸ਼ਨ ਦਾ ਪ੍ਰਬੰਧ ਕੀਤਾ ਗਿਆ। ਹੁਣ ਇਹ ਪਰਿਵਾਰ ਸੁਰੱਖਿਅਤ ਅਤੇ ਅਰਾਮ ਵਿੱਚ ਹੈ।
ਉਪਰੋਕਤ ਉਦਾਹਰਣਾਂ ਬਹੁਤ ਸਾਰੀਆਂ ਵਿੱਚੋਂ ਕੁਝ ਕੁ ਹਨ ਜਿਨ੍ਹਾਂ ਵਿੱਚ ਪੋਰਟਲ ਤੋਂ ਵਿਦੇਸ਼ੀ ਨਾਗਰਿਕਾਂ ਨੂੰ ਨਾਜ਼ੁਕ ਸਮੇਂ ਵਿੱਚ ਮਦਦ ਮਿਲੀ। ਇਹ ਪੋਰਟਲ ਆਉਣ ਵਾਲੇ ਦਿਨਾਂ ਵਿੱਚ ਆਪਣਾ ਉਦੇਸ਼ ਪੂਰਾ ਕਰਦਾ ਰਹੇਗਾ ਅਤੇ ਸਰਕਾਰ ਵਿਦੇਸ਼ੀ ਮਹਿਮਾਨਾਂ ਦੇ ਭਾਰਤ ਵਿੱਚ ਠਹਿਰਾਅ ਨੂੰ ਸੁਖਾਲ਼ਾ ਬਣਾਉਣਾ ਸੁਨਿਸ਼ਚਿਤ ਕਰਦੀ ਰਹੇਗੀ। ਇਹ "ਅਤਿਥੀ ਦੇਵੋ ਭਵ"  ਦੀ ਭਾਵਨਾ ਤਹਿਤ ਹੈ ਜਿਸ ਮੰਤਰ ਅਨੁਸਾਰ ਅਤੁਲਯ ਭਾਰਤ  ਚਲਦਾ ਹੈ!
ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰਾਲਾ
ਸ਼੍ਰੀ ਪ੍ਰਸ਼ੋਤਮ ਰੁਪਾਲਾ ਨੇ ਉਸ ਆਈਵੀਐੱਫ ਕੇਂਦਰ ਦਾ ਦੌਰਾ ਕੀਤਾ, ਜਿੱਥੇ ਆਈਵੀਐੱਫ ਤਕਨੀਕ ਨਾਲ ਪਹਿਲੀ ਵਾਰ ਬੰਨੀ ਮੱਝ ਦੇ ਬੱਚੇ ਨੇ ਜਨਮ ਲਿਆ
ਸ਼੍ਰੀ ਰੁਪਾਲਾ ਨੇ ਆਈਵੀਐੱਫ ਟੈਕਨੋਲੋਜੀ ਦੇ ਜ਼ਰੀਏ ਗਾਂ–ਮੱਝ ਦੇ ਬੱਚਿਆਂ ਨੂੰ ਜਨਮ ਦੇਣ ਦੇ ਤਰੀਕੇ ਅਤੇ ਉਸ ਨਾਲ ਆਮਦਨ ਦੀ ਭਰਪੂਰ ਸੰਭਾਵਨਾਵਾਂ ’ਤੇ ਚਰਚਾ ਕੀਤੀ
ਮੱਛੀ ਪਾਲਣ, ਪਸ਼ੂ ਪਾਲਣ ਅਤੇ ਡੇਅਰੀ ਮੰਤਰੀ ਸ਼੍ਰੀ ਪ੍ਰਸ਼ੋਤਮ ਰੁਪਾਲਾ ਨੇ ਅੱਜ ਪੂਨੇ ਦੇ ਜੇਕੇ ਟਰੱਸਟ ਬੋਵਾਜੇਨਿਕਸ ਦਾ ਦੌਰਾ ਕੀਤਾ। ਇਸ ਆਈਵੀਐੱਫ ਕੇਂਦਰ ਵਿੱਚ ਦੇਸ਼ ਵਿੱਚ ਪਹਿਲੀ ਵਾਰ ਆਈਵੀਐੱਫ ਤਕਨੀਕ ਨਾਲ ਬੰਨੀ ਮੱਝ ਦੇ ਬੱਚੇ ਨੂੰ ਜਨਮ ਦਿੱਤਾ ਗਿਆ ਹੈ।
ਇਸ ਮੌਕੇ ’ਤੇ ਸ਼੍ਰੀ ਰੁਪਾਲਾ ਨੇ ਕਿਹਾ, “ਮੈਨੂੰ ਉਹ ਸਾਹਮਣੇ ਦ੍ਰਿਸ਼ ਦੇਖਣ ਦਾ ਅਹਿਸਾਸ ਪ੍ਰਾਪਤ ਕਰਨ ਦਾ ਮੌਕਾਮਿਲਿਆ ਸੀ, ਜਦੋਂ ਡਾ. ਵਿਜੈਯਪਤ ਸਿੰਘਾਨੀਆ ਸੈਂਟਰ ਆਵ੍ ਐਕਸੀਲੈਂਸ ਆਵ੍ ਅਸਿਸਟਿਡ ਰਿਪ੍ਰੋਡਕਟਿਵ ਟੈਕਨੋਲੋਜੀਜ਼ ਇਨ ਲਾਈਵਸਟਾਕ ਵਿੱਚ ਸਾਹੀਵਾਲ ਨਸਲ ਦੀ ਗਾਂ ਤੋਂ ਅੰਡਾਣੂ ਕੱਢੇ ਗਏ ਸੀ।
ਸ਼੍ਰੀ ਰੁਪਾਲਾ ਨੇ ਸਲਾਂਘਾਂ ਕੀਤੀ ਅਤੇ ਕਿਹਾ,“ਮੈਨੂੰ ‘ਸਬਧੀ’ ਅਤੇ ‘ਗੌਰੀ’ ਸਾਹੀਵਾਲ ਗਾਵਾਂ ਨੂੰ ਮਿਲਣ ਦਾ ਮੌਕਾ ਮਿਲਿਆ ਸੀ, ਜਿਨ੍ਹਾਂ ਨੇ 100 ਅਤੇ 125 ਬੱਛਿਆਂ ਨੂੰ ਜਨਮ ਦਿੱਤਾ ਸੀ। ਹਰੇਕ ਬੱਛੇ ਨੂੰ ਇੱਕ ਲੱਖ ਰੁਪਏ ਵਿੱਚ ਵੇਚਿਆ ਗਿਆ। ਇਸ ਤਰ੍ਹਾਂ, ਮੈਨੂੰ ਦੱਸਿਆ ਗਿਆ ਕਿ ਇਨ੍ਹਾਂ ਦੋਵੇਂ ਗਾਵਾਂ ਨੇ ਜੇਕੇ ਬੋਵਾਜੇਨਿਕਸ ਨੂੰ ਇੱਕ ਸਾਲ ਵਿੱਚ ਲਗਭਗ ਇੱਕ ਕਰੋੜ ਰੁਪਏ ਦੀ ਆਮਦਨ ਕਰਵਾ ਦਿੱਤੀ ਹੈ।
ਉਨ੍ਹਾਂ ਨੇ ਆਈਵੀਐੱਫ ਟੈਕਨੋਲੋਜੀ ਦੇ ਜ਼ਰੀਏ ਗਾਂ-ਮੱਝ ਦੇ ਬੱਚਿਆਂ ਨੂੰ ਜਨਮ ਦੇਣ ਦੇ ਤਰੀਕੇ ਅਤੇ ਉਸ ਨਾਲ ਹੋਣ ਵਾਲੀ ਆਮਦਨ ਦੀਆਂ ਭਰਪੂਰ ਸੰਭਾਵਨਾਵਾਂ ਨੂੰ ਚਿੰਨ੍ਹਤ ਕੀਤਾ।
ਜੇਕੇ ਬੋਵਾਜੇਨਿਕਸ, ਜੇਕੇ ਟਰੱਸਟ ਦੀ ਪਹਿਲ ਹੈ। ਟਰੱਸਟ ਨੇ ਨਸਲੀ ਰੂਪ ਨਾਲ ਉੱਨਤ ਗਾਂਵਾਂ ਅਤੇ ਮੱਝਾਂ ਦੀ ਗਿਣਤੀ ਵਧਾਉਣ ਦੇ ਲਈ ਆਈਵੀਐੱਫ ਅਤੇ ਈਟੀ ਟੈਕਨੋਲੋਜੀ ਦੀ ਸ਼ੁਰੂਆਤ ਕੀਤੀ ਹੈ। ਇਸ ਦੇ ਲਈ ਸਵਦੇਸ਼ੀ ਨਸਲ ਦੀਆਂ ਗਾਂਵਾਂ ਅਤੇ ਮੱਝਾਂ ਨੂੰ ਚੁਣਨ ਵੱਲ ਧਿਆਨ ਦਿੱਤਾ ਜਾਂਦਾ ਹੈ।
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਚੱਲ ਰਹੀ ਪਲੈਨ ਸਕੀਮ ਦੀ ਨਿਰੰਤਰਤਾ - ਪ੍ਰਧਾਨ ਮੰਤਰੀ ਰੋਜ਼ਗਾਰ ਸਿਰਜਣ ਪ੍ਰੋਗਰਾਮ , 15ਵੇਂ ਵਿੱਤ ਕਮਿਸ਼ਨ ਦੇ ਚੱਕਰ ਵਿੱਚ 2021-22 ਤੋਂ 2025-26 ਤੱਕ ਪੰਜ ਸਾਲਾਂ ਲਈ 13554.42 ਕਰੋੜ ਰੁਪਏ ਦੀ ਲਾਗਤ ਨਾਲ
MSME, ਭਾਰਤ ਸਰਕਾਰ ਦਾ ਮੰਤਰਾਲਾ ਗੈਰ-ਖੇਤੀ ਖੇਤਰ ਵਿੱਚ ਸੂਖਮ-ਉਦਮਾਂ ਦੀ ਸਥਾਪਨਾ ਵਿੱਚ ਸਹਾਇਤਾ ਕਰਕੇ ਦੇਸ਼ ਭਰ ਦੇ ਬੇਰੋਜ਼ਗਾਰ ਨੌਜਵਾਨਾਂ ਲਈ ਰੋਜ਼ਗਾਰ ਦੇ ਮੌਕੇ ਪੈਦਾ ਕਰਨ ਲਈ ਪ੍ਰਧਾਨ ਮੰਤਰੀ ਰੋਜ਼ਗਾਰ ਉਤਪਤੀ ਪ੍ਰੋਗਰਾਮ  ਨੂੰ ਲਾਗੂ ਕਰ ਰਿਹਾ ਹੈ। ਕੇਵੀਆਈਸੀ ਰਾਸ਼ਟਰੀ ਪੱਧਰ ਦੀ ਨੋਡਲ ਏਜੰਸੀ ਹੈ। KVIC ਦੇ ਰਾਜ/ਜ਼ਿਲ੍ਹਾ ਪੱਧਰ 'ਤੇ ਰਾਜ ਦਫ਼ਤਰ, ਰਾਜ KVIBs ਅਤੇ DICs ਲਾਗੂ ਕਰਨ ਵਾਲੀਆਂ ਏਜੰਸੀਆਂ ਹਨ। ਕੋਇਰ ਬੋਰਡ ਕੋਇਰ ਯੂਨਿਟਾਂ ਲਈ ਲਾਗੂ ਕਰਨ ਵਾਲੀ ਏਜੰਸੀ ਹੈ।
ਬੈਂਕਾਂ ਦੁਆਰਾ ਫੰਡਾਂ ਦੀ ਮਨਜ਼ੂਰੀ ਅਤੇ ਜਾਰੀ ਕਰਨ ਲਈ ਅਰਜ਼ੀ ਦੀ ਪੂਰੀ ਪ੍ਰਕਿਰਿਆ ਪੋਰਟਲ https://www.kviconline.gov.in/pmeepeportal/pmegphome/index.jsp. ਰਾਹੀਂ ਔਨਲਾਈਨ ਹੈ।
2008-09 ਵਿੱਚ ਇਸਦੀ ਸ਼ੁਰੂਆਤ ਤੋਂ ਲੈ ਕੇ, ਲਗਭਗ 7.8 ਲੱਖ ਸੂਖਮ ਉੱਦਮਾਂ ਨੂੰ 19,995 ਕਰੋੜ ਰੁਪਏ ਦੀ ਸਬਸਿਡੀ ਨਾਲ ਸਹਾਇਤਾ ਦਿੱਤੀ ਗਈ ਹੈ ਜਿਸ ਨਾਲ 64 ਲੱਖ ਵਿਅਕਤੀਆਂ ਲਈ ਅਨੁਮਾਨਿਤ ਟਿਕਾਊ ਰੋਜ਼ਗਾਰ ਪੈਦਾ ਕੀਤਾ ਗਿਆ ਹੈ। ਸਹਾਇਤਾ ਪ੍ਰਾਪਤ ਇਕਾਈਆਂ ਵਿੱਚੋਂ ਲਗਭਗ 80% ਦਿਹਾਤੀ ਖੇਤਰਾਂ ਵਿੱਚ ਹਨ ਅਤੇ ਲਗਭਗ 50% ਯੂਨਿਟ ਅਨੁਸੂਚਿਤ ਜਾਤੀਆਂ, ਅਨੁਸੂਚਿਤ ਜਾਤੀਆਂ ਅਤੇ ਔਰਤਾਂ ਦੀਆਂ ਸ਼੍ਰੇਣੀਆਂ ਦੀ ਮਲਕੀਅਤ ਹਨ।
PMEGP ਨੂੰ ਹੁਣ 13554.42 ਕਰੋੜ ਰੁਪਏ ਦੀ ਲਾਗਤ ਨਾਲ 2021-22 ਤੋਂ 2025-26 ਤੱਕ ਪੰਜ ਸਾਲਾਂ ਲਈ 15ਵੇਂ ਵਿੱਤ ਕਮਿਸ਼ਨ ਚੱਕਰ ਨੂੰ ਜਾਰੀ ਰੱਖਣ ਲਈ ਮਨਜ਼ੂਰੀ ਦਿੱਤੀ ਗਈ ਹੈ। ਮੌਜੂਦਾ ਸਕੀਮ ਵਿੱਚ ਹੇਠ ਲਿਖੇ ਵੱਡੇ ਬਦਲਾਅ/ਸੁਧਾਰ ਕੀਤੇ ਗਏ ਹਨ:
-
i. ਅਧਿਕਤਮ ਪ੍ਰੋਜੈਕਟ ਲਾਗਤ ਨੂੰ ਮੌਜੂਦਾ 25 ਲੱਖ ਰੁਪਏ ਤੋਂ ਵਧਾ ਕੇ ਰੁਪਏ ਕਰਨਾ। ਨਿਰਮਾਣ ਇਕਾਈਆਂ ਲਈ 50 ਲੱਖ ਅਤੇ ਸੇਵਾ ਇਕਾਈਆਂ ਲਈ ਮੌਜੂਦਾ 10 ਲੱਖ ਰੁਪਏ ਤੋਂ 20 ਲੱਖ ਰੁਪਏ ਤੱਕ।
-
ii. PMEGP ਲਈ ਗ੍ਰਾਮ ਉਦਯੋਗ ਅਤੇ ਪੇਂਡੂ ਖੇਤਰ ਦੀ ਪਰਿਭਾਸ਼ਾ ਨੂੰ ਸੋਧੋ। ਪੰਚਾਇਤੀ ਰਾਜ ਸੰਸਥਾਵਾਂ ਅਧੀਨ ਆਉਂਦੇ ਖੇਤਰਾਂ ਨੂੰ ਪੇਂਡੂ ਖੇਤਰ ਦੇ ਅਧੀਨ ਗਿਣਿਆ ਜਾਵੇਗਾ, ਜਦੋਂ ਕਿ ਨਗਰਪਾਲਿਕਾ ਅਧੀਨ ਖੇਤਰਾਂ ਨੂੰ ਸ਼ਹਿਰੀ ਖੇਤਰ ਮੰਨਿਆ ਜਾਵੇਗਾ।
-
iii. ਸਾਰੀਆਂ ਲਾਗੂ ਕਰਨ ਵਾਲੀਆਂ ਏਜੰਸੀਆਂ ਨੂੰ ਪੇਂਡੂ ਜਾਂ ਸ਼ਹਿਰੀ ਸ਼੍ਰੇਣੀ ਦੀ ਪਰਵਾਹ ਕੀਤੇ ਬਿਨਾਂ ਸਾਰੇ ਖੇਤਰਾਂ ਵਿੱਚ ਅਰਜ਼ੀਆਂ ਪ੍ਰਾਪਤ ਕਰਨ ਅਤੇ ਪ੍ਰਕਿਰਿਆ ਕਰਨ ਦੀ ਇਜਾਜ਼ਤ ਹੈ।
-
iv. ਖ਼ਾਹਿਸ਼ੀ ਜ਼ਿਲ੍ਹਿਆਂ ਅਤੇ ਟਰਾਂਸਜੈਂਡਰ ਅਧੀਨ PMEGP ਬਿਨੈਕਾਰਾਂ ਨੂੰ ਵਿਸ਼ੇਸ਼ ਸ਼੍ਰੇਣੀ ਦੇ ਬਿਨੈਕਾਰਾਂ ਵਜੋਂ ਮੰਨਿਆ ਜਾਵੇਗਾ ਅਤੇ ਉੱਚ ਸਬਸਿਡੀ ਦੇ ਹੱਕਦਾਰ ਹੋਣਗੇ।
ਮੁੱਖ ਅਸਰ: ਇਹ ਯੋਜਨਾ ਪੰਜ ਵਿੱਤੀ ਸਾਲਾਂ ਵਿੱਚ ਲਗਭਗ 40 ਲੱਖ ਵਿਅਕਤੀਆਂ ਲਈ ਟਿਕਾਊ ਅਨੁਮਾਨਿਤ ਰੋਜ਼ਗਾਰ ਦੇ ਮੌਕੇ ਪੈਦਾ ਕਰੇਗੀ।
ਇਹ ਰਾਜ/ਜ਼ਿਲ੍ਹੇ ਕਵਰ ਕੀਤੇ: ਸਾਰੇ ਰਾਜ/ਕੇਂਦਰ ਸ਼ਾਸਿਤ ਪ੍ਰਦੇਸ਼ ਇਸ ਯੋਜਨਾ ਦੇ ਤਹਿਤ ਕਵਰ ਕੀਤੇ ਜਾਣਗੇ।
ਮਾਰਜਿਨ ਮਨੀ ਸਬਸਿਡੀ ਦੀ ਉੱਚ ਦਰ - ਸ਼ਹਿਰੀ ਖੇਤਰ ਵਿੱਚ ਪ੍ਰੋਜੈਕਟ ਲਾਗਤ ਦਾ 25% ਅਤੇ ਪੇਂਡੂ ਖੇਤਰਾਂ ਵਿੱਚ ਪ੍ਰੋਜੈਕਟ ਲਾਗਤ ਦਾ 35%, ਵਿਸ਼ੇਸ਼ ਸ਼੍ਰੇਣੀ ਦੇ ਬਿਨੈਕਾਰਾਂ ਲਈ, ਜਿਸ ਵਿੱਚ ਐਸ.ਸੀ., ਐਸ.ਟੀ., ਓ.ਬੀ.ਸੀ., ਔਰਤਾਂ, ਟ੍ਰਾਂਸਜੈਂਡਰ, ਸਰੀਰਕ ਤੌਰ 'ਤੇ ਅਸਮਰੱਥ, ਐਨ.ਈ.ਆਰ., ਖ਼ਾਹਿਸ਼ੀ ਅਤੇ ਸਰਹੱਦੀ ਜ਼ਿਲ੍ਹੇ ਦੇ ਬਿਨੈਕਾਰ। ਆਮ ਸ਼੍ਰੇਣੀ ਦੇ ਬਿਨੈਕਾਰਾਂ ਲਈ ਸਬਸਿਡੀ ਸ਼ਹਿਰੀ ਖੇਤਰ ਵਿੱਚ ਪ੍ਰੋਜੈਕਟ ਲਾਗਤ ਦਾ 15% ਅਤੇ ਪੇਂਡੂ ਖੇਤਰਾਂ ਵਿੱਚ ਪ੍ਰੋਜੈਕਟ ਲਾਗਤ ਦਾ 25% ਹੈ।
ਸੋਧੀ ਸਕੀਮ ਦੇ ਦਿਸ਼ਾ-ਨਿਰਦੇਸ਼ ਇਸ ਵੈਬਸਾਈਟ 'ਤੇ ਉਪਲਬਧ ਹੋਣਗੇ: msme.gov.in
==========
ਐੱਮਜੇਪੀਐੱਸ
(Visitor Counter : 94
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਰਾਜਸਥਾਨ ਦੇ ਚਿਤੌੜਗੜ੍ਹ ਦੇ ਸਾਂਵਰਿਯਾ ਸੇਠ ਮੰਦਿਰ ਵਿੱਚ ਦਰਸ਼ਨ ਕੀਤੇ ਅਤੇ ਪੂਜਾ-ਅਰਚਨਾ ਕੀਤੀ
ਪ੍ਰਧਾਨ ਮਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਰਾਜਸਥਾਨ ਦੇ ਚਿਤੌੜਗੜ੍ਹ ਦੇ ਸਾਂਵਰਿਯਾ ਸੇਠ ਮੰਦਿਰ ਵਿੱਚ ਦਰਸ਼ਨ ਕੀਤੇ ਅਤੇ ਪੂਜਾ-ਅਰਚਨਾ ਕੀਤੀ।
ਪ੍ਰਧਾਨ ਮੰਤਰੀ ਨੇ ਐਕਸ  ‘ਤੇ ਪੋਸਟ ਕੀਤਾ:
“ਚਿਤੌੜਗੜ੍ਹ ਦੇ ਇਤਿਹਾਸਿਕ ਸ਼੍ਰੀ ਸਾਂਵਰਿਯਾ ਸੇਠ ਮੰਦਿਰ ਵਿੱਚ ਦਰਸ਼ਨ-ਪੂਜਨ ਕਰ ਕੇ ਅਭਿਭੂਤ ਹਾਂ। ਇੱਥੇ ਮੈਂ ਰਾਜਸਥਾਨ ਦੇ ਆਪਣੇ ਪਰਿਵਾਰਜਨਾਂ ਦੀ ਸੁਖ-ਸਮ੍ਰਿੱਧੀ ਦੀ ਕਾਮਨਾ ਕੀਤੀ।”
ਟੈਕਸਟਾਈਲ ਮੰਤਰਾਲਾ
ਤਕਨੀਕੀ ਟੈਕਸਟਾਈਲ ਨੂੰ ਹੁਲਾਰਾ ਦੇਣ ਅਤੇ ਕੁਸ਼ਲ ਜਨਸ਼ਕਤੀ ਦੀ ਉਪਲਬਧਤਾ ਸੁਨਿਸ਼ਚਿਤ ਕਰਨ ਦੇ ਉਦੇਸ਼ ਨਾਲ ਕੇਂਦਰ ਨੇ ਇੰਜੀਨਿਅਰਿੰਗ ਸੰਸਥਾਵਾਂ ਲਈ ਤਕਨੀਕੀ ਟੈਕਸਟਾਈਲ ਵਿੱਚ ਨਵੇਂ ਡਿਗਰੀ ਕੋਰਸਾਂ ਲਈ ਦਿਸ਼ਾ-ਨਿਰਦੇਸ਼ ਤਿਆਰ ਕੀਤੇ
ਕੱਪੜਾ ਮੰਤਰਾਲੇ ਨਵੇਂ ਕੋਰਸਾਂ ਲਈ 15 ਕਰੋੜ ਰੁਪਏ ਤੱਕ ਦੀ ਵਿੱਤੀ ਸਹਾਇਤਾ ਪ੍ਰਦਾਨ ਕਰੇਗਾ।
ਕੱਪੜਾ ਮੰਤਰਾਲੇ ਨੇ ਇੰਜੀਨਿਅਰਿੰਗ ਕਾਲਜਾਂ ਵਿੱਚ ਤਕਨੀਕੀ ਟੈਕਸਟਾਈਲ ਦੇ ਨਵੇਂ ਡਿਗਰੀ ਕੋਰਸ ਸ਼ੁਰੂ ਕਰਨ ਲਈ ਦਿਸ਼ਾ-ਨਿਰਦੇਸ਼ ਤਿਆਰ ਕੀਤੇ ਹਨ। ਮੰਤਰਾਲਾ ਦਿਸ਼ਾ-ਨਿਰਦੇਸ਼ਾਂ ਦੇ ਅਨੁਸਾਰ ਯੋਗਤਾ ਮਾਨਦੰਡ ਨੂੰ ਪੂਰਾ ਕਰਨ ਵਾਲੇ ਵਿੱਦਿਅਕ ਸੰਸਥਾਵਾਂ ਨੂੰ 15 ਕਰੋੜ ਰੁਪਏ ਤੱਕ ਦੀ ਵਿੱਤੀ ਸਹਾਇਤਾ ਪ੍ਰਦਾਨ ਕਰੇਗਾ। ਇਹ ਦਿਸ਼ਾ-ਨਿਰਦੇਸ਼ ਜਲਦ ਹੀ ਜਾਰੀ ਕੀਤੇ ਜਾਣਗੇ ਅਤੇ ਵਿੱਦਿਅਕ ਸੰਸਥਾਵਾਂ ਤੋਂ ਅਰਜ਼ੀਆ ਮੰਗੀਆਂ ਜਾਣਗੀਆਂ।
ਦਖ਼ਲ ਰਾਸ਼ਟਰੀ ਤਕਨੀਕੀ ਟੈਕਸਟਾਈਲ ਮਿਸ਼ਨ  ਦਾ ਹਿੱਸਾ ਹੈ। ਦਿਸ਼ਾ-ਨਿਰਦੇਸ਼ਾਂ ਵਿੱਚ ਇੱਕ ਨਵਾਂ ਡਿਗਰੀ ਕੋਰਸ ਵਿਕਸਿਤ ਕਰਨ ਦੇ ਨਾਲ-ਨਾਲ, ਤਕਨੀਕੀ ਟੈਕਸਟਾਈਲ ਦੇ ਨਵੇਂ ਪੇਪਰ ਦੇ ਨਾਲ ਮੌਜੂਦਾ ਪਾਰੰਪਰਿਕ ਡਿਗਰੀ ਕੋਰਸਾਂ ਦਾ ਨਵਾਚਾਰ ਅਪਗ੍ਰੇਡ ਮੌਜੂਦਾ ਬੁਨਿਆਦੀ ਢਾਂਚੇ ਦੇ ਆਧੁਨਿਕੀਕਰਣ ਨਾਲ ਜੁੜੇ ਪ੍ਰਯੋਗਸ਼ਾਲਾ ਬੁਨਿਆਦੀ ਢਾਂਚੇ ਦੀ ਸਥਾਪਨਾ ਨਵੀਆਂ ਪ੍ਰਯੋਗਸ਼ਾਲਾ ਉਪਕਰਣ ਸੁਵਿਧਾਵਾਂ ਦੀ ਸਥਾਪਨਾ ਅਤੇ ਟ੍ਰੇਨਰਾਂ ਅਤੇ ਫੈਕਲਟੀ ਮੈਂਬਰਾਂ ਦੀ ਸਿਖਲਾਈ ਦੇ ਨਾਲ-ਨਾਲ ਤਕਨੀਕੀ ਟੈਕਸਟਾਈਲ ਦੇ ਵੱਖ-ਵੱਖ ਸੰਚਾਲਨ ਖੇਤਰਾਂ ਨੂੰ ਵੀ ਸ਼ਾਮਲ ਕੀਤਾ ਗਿਆ ਹੈ।
ਤਕਨੀਕੀ ਟੈਕਸਟਾਈਲ ਨੇ ਵਿਕਸਿਤ ਦੇਸ਼ਾਂ ਵਿੱਚ ਉਤਪਾਦਕਤਾ ਵਿੱਚ ਸੁਧਾਰ, ਜਨਤਕ ਸੁਰੱਖਿਆ, ਲਾਗਤ ਵਿੱਚ ਕਮੀ ਅਤੇ ਬੁਨਿਆਦੀ ਢਾਂਚਾ ਪ੍ਰੋਜੈਕਟਾਂ ਨੂੰ ਸਥਿਰਤਾ ਪ੍ਰਦਾਨ ਕਰਨ, ਵਾਤਾਵਰਣ ਸੁਰੱਖਿਆ ਅਤੇ ਨਾਗਰਿਕਾਂ ਦੇ ਜੀਵਨ ਪੱਧਰ ਵਿੱਚ ਸੁਧਾਰ ਵਿੱਚ ਅਤਿਆਧੁਨਿਕ ਯੋਗਦਾਨ ਦਿੱਤਾ ਹੈ। ਭਾਰਤ ਦੇ ਕੋਲ 250 ਬਿਲੀਅਨ ਅਮਰੀਕੀ ਡਾਲਰ ਦੇ ਵਿਸ਼ਵ ਬਜ਼ਾਰ ਦਾ ਲਗਭਗ 6% ਹੈ। ਉਨੰਤ ਦੇਸ਼ਾਂ ਵਿੱਚ 30-70% ਦੀ ਤੁਲਨਾ ਵਿੱਚ ਭਾਰਤ ਵਿੱਚ ਤਕਨੀਕੀ ਟੈਕਸਟਾਈਲ ਦਾ ਪ੍ਰਵੇਸ਼ ਪੱਧਰ 5-10% ਘੱਟ ਹੈ। ਮਿਸ਼ਨ ਦਾ ਉਦੇਸ਼ ਦੇਸ਼ ਵਿੱਚ ਤਕਨੀਕੀ ਟੈਕਸਟਾਈਲ ਦੇ ਨਿਵੇਸ਼ ਪੱਧਰ ਵਿੱਚ ਸੁਧਾਰ ਕਰਨਾ ਹੈ।
ਦੇਸ਼ ਵਿੱਚ ਤਕਨੀਕੀ ਟੈਕਸਟਾਈਲ ਦੇ ਵਿਕਾਸ ਨੂੰ ਪ੍ਰਭਾਵਿਤ ਕਰਨ ਵਾਲੇ ਪ੍ਰਮੁੱਖ ਕਾਰਕਾਂ ਵਿੱਚੋਂ ਇੱਕ ਗੁਣਵੱਤਾਪੂਰਣ ਜਨਸ਼ਕਤੀ ਦੀ ਕਮੀ ਵਿਸ਼ੇਸ਼ ਰੂਪ ਨਾਲ ਸਿਖਲਾਈ ਪ੍ਰਾਪਤ ਅਤੇ ਟ੍ਰੇਂਡ ਇੰਜੀਨਿਅਰਾਂ ਅਤੇ ਪੇਸ਼ੇਵਰਾਂ, ਅਤੇ ਤਕਨੀਕੀ ਟੈਕਸਟਾਈਲ ਦੇ ਨਿਰਮਾਣ ਅਤੇ ਸੰਚਾਲਨ ਖੇਤਰਾਂ ਦੋਨਾਂ ਦੇ ਲਈ ਬੇਹੱਦ ਕੁਸ਼ਲ ਕਾਮਿਆਂ ਦੀ ਕਮੀ ਹੈ। ਇਸ ਲਈ ਅਗਲੇ ਦਹਾਕੇ ਵਿੱਚ ਤਕਨੀਕੀ ਟੈਕਸਟਾਈਲ ਦੇ ਖੇਤਰ ਵਿੱਚ ਵਿਸ਼ਵ ਨੇਤਾ ਅਤੇ ਮੋਹਰੀ ਬਣਨ ਲਈ ਭਾਰਤ ਨੂੰ ਇੱਕ ਪ੍ਰਭਾਵੀ ਗਿਆਨ ਅਤੇ ਵਿਸ਼ਵ ਪੱਧਰੀ ਕੌਸ਼ਲ ਈਕੋ-ਸਿਮਟਮ ਬਣਾਉਣ ਤੇ ਧਿਆਨ ਕੇਂਦ੍ਰਿਤ ਕਰਨਾ ਹੋਵੇਗਾ।
ਸੰਚਾਰ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲਾ
ਡਿਜਾਇਨ ਅਧਾਰਿਤ ਨਿਰਮਾਣ ਯੋਜਨਾ ਦੇ ਤਹਿਤ ਐਪਲੀਕੇਸ਼ਨ ਜਮ੍ਹਾ ਕਰਨ ਦੀ ਅੰਤਿਮ ਮਿਤੀ 25 ਅਗਸਤ 2022 ਤੱਕ ਵਧਾਈ ਗਈ
ਦੂਰਸੰਚਾਰ ਅਤੇ ਨੈਟਵਰਕਿੰਗ ਉਤਪਾਦਾਂ ਲਈ ਪੀਐੱਲਆਈ ਯੋਜਨਾ ਦੇ ਤਹਿਤ ਡਿਜਾਇਨ ਅਧਾਰਿਤ ਨਿਰਮਾਣ ਲਈ ਰਜਿਸਟ੍ਰੇਸ਼ਨ ਪ੍ਰਕਿਰਿਆ 21 ਜੂਨ 2022 ਤੋਂ ਸ਼ੁਰੂ
24 ਫਰਵਰੀ 2021 ਨੂੰ 12,195 ਕਰੋੜ ਰੁਪਏ ਦੇ ਵਿੱਤੀ ਖਰਚ ਦੇ ਨਾਲ ਯੋਜਨਾ ਸ਼ੁਰੂ ਕੀਤੀ ਗਈ। 5ਜੀ ਲਈ ਇੱਕ ਮਜ਼ਬੂਤ ਈਕੋਸਿਸਟਮ ਬਣਾਉਣ ਦੇ ਉਦੇਸ਼ ਨਾਲ, ਦੂਰਸੰਚਾਰ ਅਤੇ ਨੈਟਵਰਕਿੰਗ ਉਤਪਾਦਾਂ ਲਈ ਪੀਐੱਲਆਈ ਯੋਜਨਾ ਦੇ ਦਿਸ਼ਾ-ਨਿਰਦੇਸ਼ਾਂ ਨੂੰ 1 ਅਪ੍ਰੈਲ 2022 ਨਾਲ ਸੰਸ਼ੋਧਿਤ ਕੀਤਾ ਗਿਆ ਹੈ ਤਾਕਿ ਅਤਿਰਿਕਤ ਇੱਕ ਪ੍ਰਤੀਸ਼ਤ ਪ੍ਰੋਤਸਾਹਨ ਦਰਾਂ ਦੇ ਨਾਲ ਡਿਜ਼ਾਇਨ-ਅਧਾਰਿਤ ਨਿਰਮਾਣ ਸ਼ੁਰੂ ਕੀਤਾ ਜਾ ਸਕੇ।
ਦੂਰਸੰਚਾਰ ਅਤੇ ਨੈਟਵਕਿੰਗ ਉਤਪਾਦਾਂ ਲਈ ਉਤਪਾਦਨ ਨਾਲ ਜੁੜੀ ਪ੍ਰੋਤਸਾਹਨ ਯੋਜਨਾ  ਦੇ ਤਹਿਤ ਡਿਜ਼ਾਇਨ-ਅਧਾਰਿਤ ਨਿਰਮਾਣ ਲਈ ਬਿਨੈਕਾਰਾਂ ਦੀ ਰਜਿਸਟ੍ਰੇਸ਼ਨ ਪ੍ਰਕਿਰਿਆ 21 ਜੂਨ 2022 ਨੂੰ ਸ਼ੁਰੂ ਹੋਈ। ਬਿਨੈਕਾਰ ਜਮ੍ਹਾ ਕਰਨ ਦੀ ਅੰਤਿਮ ਮਿਤੀ ਸ਼ੁਰੂ ਵਿੱਚ 20 ਜੁਲਾਈ 2022 ਤੈਅ ਕੀਤੀ ਗਈ ਸੀ ਜਿਸ ਨੰ 5 ਅਗਸਤ 2022 ਤੱਕ ਵਧਾ ਦਿੱਤਾ ਗਿਆ ਸੀ।
ਕੁਝ ਇਛੁੱਕ ਕੰਪਨੀਆਂ ਦੇ ਅਨੁਰੋਧਾਂ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਯੋਜਨਾ ਪੋਰਟਲ https://plitelecom.udyamimitra.in ‘ਤੇ ਆਵੇਦਨ ਜਮ੍ਹਾ ਕਰਨ ਦੀ ਅੰਤਿਮ ਮਿਤੀ 25 ਅਗਸਤ 2022 ਤੱਕ ਵਧਾਉਣ ਦਾ ਫੈਸਲਾ ਲਿਆ ਗਿਆ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਤਿੰਨ ਸਾਲ ਪੂਰੇ ਹੋਣ ’ਤੇ ‘ਆਯੁਸ਼ਮਾਨ ਭਾਰਤ’ ਪੀਐੱਮਜੇਏਵਾਈ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਤਿੰਨ ਸਾਲ ਪੂਰੇ ਹੋਣ ‘ਤੇ ਦੁਨੀਆ ਦੀ ਸਭ ਤੋਂ ਬੜੀ ਸਿਹਤ ਦੇਖਭਾਲ਼ ਯੋਜਨਾ- ਆਯੁਸ਼ਮਾਨ ਭਾਰਤ ਪੀਐੱਮਜੇਏਵਾਈ ਦੀ ਸ਼ਲਾਘਾ ਕੀਤੀ ਹੈ।
ਮਾਈਗੌਵ ਇੰਡੀਆ  ਨੂੰ ਦਿੱਤੇ ਇੱਕ ਜਵਾਬ ’ਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਪਿਛਲੇ ਵਰ੍ਹੇ, ਸਿਹਤ ਸੇਵਾ ਦੇ ਮਹੱਤਵ ਨੂੰ ਹੋਰ ਵੀ ਸਪਸ਼ਟ ਤੌਰ ’ਤੇ ਸਮਝਿਆ ਗਿਆ ਹੈ।
ਦੇਸ਼ ਦੇ ਨਾਗਰਿਕਾਂ ਦੇ ਲਈ ਉੱਚ ਗੁਣਵੱਤਾ ਅਤੇ ਕਿਫ਼ਾਇਤੀ ਸਿਹਤ ਸੇਵਾ ਸੁਨਿਸ਼ਚਿਤ ਕਰਨਾ ਸਾਡੀ ਪ੍ਰਤੀਬੱਧਤਾ ਹੈ। ਆਯੁਸ਼ਮਾਨ ਭਾਰਤ ਪੀਐੱਮ–ਜੇਏਵਾਈ ਇਸ ਵਿਜ਼ਨ ਨੂੰ ਪੂਰਾ ਕਰਨ ਦਾ ਮਾਧਿਅਮ ਹੈ। #3YearsofPMJAY"
ਵਿੱਤ ਮੰਤਰਾਲਾ
ਵਿੱਤ ਵਰ੍ਹੇ 2023-24 ਦੇ ਲਈ ਜੂਨ 2023 ਤੱਕ ਭਾਰਤ ਸਰਕਾਰ ਦੇ ਖਾਤਿਆਂ ਦੀ ਮਾਸਿਕ ਸਮੀਖਿਆ
ਭਾਰਤ ਸਰਕਾਰ ਦੇ ਮਾਸਿਕ ਖਾਤੇ ਨੂੰ ਜੂਨ 2023 ਤੱਕ ਇਕਸਾਰ ਕੀਤਾ ਗਿਆ ਹੈ ਅਤੇ ਰਿਪੋਰਟ ਪ੍ਰਕਾਸ਼ਿਤ ਕੀਤੀ ਗਈ ਹੈ। ਮੁੱਖ ਗੱਲਾਂ ਹੇਠ ਲਿਖਿਆ ਹਨ:-
ਭਾਰਤ ਸਰਕਾਰ ਨੂੰ ਜੂਨ 2023 ਤੱਕ 5,99,291 ਕਰੋੜ ਰੁਪਏ  ਪ੍ਰਾਪਤ ਹੋਏ ਹਨ, ਜਿਸ ਵਿੱਚ ਟੈਕਸ ਮਾਲੀਆ  ਦੇ ਰੂਪ ਵਿੱਚ 4,33,620 ਕਰੋੜ ਰੁਪਏ, ਗੈਰ-ਟੈਕਸ ਮਾਲੀਆ ਵਿੱਚ 1,54,968 ਕਰੋੜ ਰੁਪਏ ਅਤੇ ਗੈਰ-ਕਰਜ਼ਾ ਪੁੰਜੀਗਤ ਪ੍ਰਾਪਤੀਆਂ ਵਿੱਚ ਕਰਜ਼ਾ ਵਸੂਲੀ ਤੋਂ 6,468 ਕਰੋੜ ਰੁਪਏ ਅਤੇ ਫੁਟਕਲ ਪੁੰਜੀਗਤ ਪ੍ਰਾਪਤੀਆਂ ਤੋਂ 4,235 ਕਰੋੜ ਰੁਪਏ ਸ਼ਾਮਲ ਹਨ। ਇਸ ਮਿਆਦ ਤੱਕ ਭਾਰਤ ਸਰਕਾਰ ਦੁਆਰਾ ਟੈਕਸਾਂ ਦੇ ਹਿੱਸੇ ਦੇ ਰੂਪ ਵਿੱਚ ਤਬਦੀਲੀ ਵਜੋਂ ਰਾਜ ਸਰਕਾਰਾਂ ਨੂੰ 2,36,560 ਕਰੋੜ ਰੁਪਏ ਵੰਡੇ ਗਏ ਹਨ, ਜੋ ਪਿਛਲੇ ਵਰ੍ਹੇ ਦੀ ਤੁਲਨਾ ਵਿੱਚ 93,785 ਕਰੋੜ ਰੁਪਏ ਵਧ ਹਨ।
ਭਾਰਤ ਸਰਕਾਰ ਦੁਆਰਾ ਕੀਤਾ ਗਿਆ ਕੁੱਲ ਖਰਚਾ 10,50,661 ਕਰੋੜ ਰੁਪਏ  ਹੈ, ਜਿਸ ਵਿੱਚੋਂ 7,72,181 ਕਰੋੜ ਰੁਪਏ ਮਾਲੀਆ ਖਾਤੇ ਵਿੱਚ ਅਤੇ 2,78,480 ਕਰੋੜ ਰੁਪਏ ਪੁੰਜੀ ਖਾਤੇ ਵਿੱਚ ਹਨ। ਕੁੱਲ ਮਾਲੀਆ ਖਰਚਿਆਂ ਵਿੱਚੋਂ 2,43,705 ਕਰੋੜ ਰੁਪਏ ਵਿਆਜ ਭੁਗਤਾਨ ਦੇ ਰੂਪ ਵਿੱਚ ਅਤੇ 87,035 ਕਰੋੜ ਰੁਪਏ ਪ੍ਰਮੁੱਖ ਸਬਸਿਡੀਆਂ ਦੇ ਰੂਪ ਵਿੱਚ ਹਨ।
ਭਾਰਤ ਚੋਣ ਕਮਿਸ਼ਨ
ਭਾਰਤ ਦੇ ਰਾਸ਼ਟਰਪਤੀ ਲਈ ਚੋਣ, 2022 
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਦੇ ਅਹੁਦੇ ਦੀ ਮਿਆਦ 24 ਜੁਲਾਈ, 2022 ਨੂੰ ਖਤਮ ਹੋ ਰਹੀ ਹੈ। ਭਾਰਤ ਦੇ ਸੰਵਿਧਾਨ ਦੇ ਅਨੁਛੇਦ 62 ਦੇ ਅਨੁਸਾਰ ਮੌਜੂਦਾ ਅਹੁਦੇ ਦੀ ਮਿਆਦ ਖਤਮ ਹੋਣ ਕਾਰਨ ਖਾਲੀ ਥਾਂ ਨੂੰ ਭਰਨ ਲਈ ਚੋਣ ਰਾਸ਼ਟਰਪਤੀ ਦਾ ਕਾਰਜਕਾਲ ਪੂਰਾ ਹੋਣ ਤੋਂ ਪਹਿਲਾਂ ਪੂਰੀ ਹੋਣੀ ਜ਼ਰੂਰੀ ਹੈ।
ਰਾਸ਼ਟਰਪਤੀ ਅਤੇ ਉਪ-ਰਾਸ਼ਟਰਪਤੀ ਚੋਣ ਐਕਟ, 1952 ਅਤੇ ਰਾਸ਼ਟਰਪਤੀ ਅਤੇ ਉਪ-ਰਾਸ਼ਟਰਪਤੀ ਚੋਣ ਨਿਯਮ, 1974 ਨਾਲ ਸੰਵਿਧਾਨ ਦੇ ਆਰਟੀਕਲ 324 ਵਿੱਚ ਭਾਰਤ ਦੇ ਚੋਣ ਕਮਿਸ਼ਨ ਵਿੱਚ ਭਾਰਤ ਦੇ ਰਾਸ਼ਟਰਪਤੀ ਦੇ ਦਫ਼ਤਰ ਲਈ ਚੋਣ ਦੇ ਸੰਚਾਲਨ ਦੀ ਨਿਗਰਾਨੀ, ਨਿਰਦੇਸ਼ਨ ਅਤੇ ਨਿਯੰਤਰਣ ਨਿਯਤ ਕੀਤਾ ਗਿਆ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਤੁਏਨਸਾਂਗ , ਨਾਗਾਲੈਂਡ ਵਿੱਚ ਸਵੱਛ ਭਾਰਤ ਮਿਸ਼ਨ ਦੇ ਤਹਿਤ ਕੀਤੇ ਗਏ ਕੰਮ ਦੀ ਪ੍ਰਸ਼ੰਸਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਤੁਏਨਸਾਂਗ , ਨਾਗਾਲੈਂਡ ਵਿੱਚ ਸਵੱਛ ਭਾਰਤ ਮਿਸ਼ਨ ਦੇ ਤਹਿਤ ਕੀਤੇ ਗਏ ਕੰਮ ਦੀ ਪ੍ਰਸ਼ੰਸਾ ਕੀਤੀ ਹੈ।
ਨਾਗਾਲੈਂਡ ਵਿਧਾਨ ਸਭਾ ਦੇ ਮੈਂਬਰ, ਸ਼੍ਰੀ ਜੈਕਬ ਜੋਮੋਮੀ ਦੇ ਇੱਕ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਵਧੀਆ! ਅਸੀਂ ਪੂਰੇ ਭਾਰਤ ਵਿੱਚ ਸਵੱਛਤਾ ਦੇ ਲਈ ਜਬਰਦਸਤ ਉਤਸਾਹ ਦੇਖਿਆ ਹੈ, ਜਿਸ ਦੇ ਅਧਾਰ ’ਤੇ ਸਵੱਛ ਅਤੇ ਮਹਿਲਾ ਸਸ਼ਕਤੀਕਰਣ ਸਹਿਤ ਵਿਭਿੰਨ ਸੈਕਟਰਾਂ ਵਿੱਚ ਹੋਣ ਵਾਲੇ ਲਾਭ ਸਪਸ਼ਟ ਨਜ਼ਰ ਆਉਂਦੇ ਹਨ।”
PIB Headquarters
ਕੋਵਿਡ-19 ਬਾਰੇ ਪੀਆਈਬੀ ਦਾ ਬੁਲੇਟਿਨ
|
|
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 178.90 ਕਰੋੜ ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ।
ਭਾਰਤ ਵਿੱਚ ਵਰਤਮਾਨ ਵਿੱਚ 54,118 ਐਕਟਿਵ ਕੇਸ ਹਨ।
ਐਕਟਿਵ ਕੇਸ 0.13% ਹਨ।
ਰਿਕਵਰੀ ਰੇਟ ਵਰਤਮਾਨ ਵਿੱਚ 98.68% ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 9,620 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,23,98,095 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 4,362 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ।
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ।
ਹੁਣ ਤੱਕ ਕੁੱਲ 77.34 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 6,12,926 ਟੈਸਟ ਕੀਤੇ ਗਏ।
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
ਰੱਖਿਆ ਮੰਤਰਾਲਾ
ਬੀ ਆਰ ਓ ਨੇ ਉੱਤਰੀ ਲੱਦਾਖ ਵਿੱਚ ਵਿਸ਼ਵ ਦੀ ਸਭ ਤੋਂ ਉੱਚੀ ਮੋਟਰ ਚੱਲਣ ਯੋਗ ਸੜਕ ਦਾ ਨਿਰਮਾਣ ਕੀਤਾ
ਮੁੱਖ ਵਿਸ਼ੇਸ਼ਤਾਵਾਂਉਮਲਿੰਗਲਾ ਪਾਸ ਤੇ 19,300 ਫੁੱਟ ਦੀ ਉਚਾਈ ਤੇ ਸੜਕ ਦਾ ਨਿਰਮਾਣ ਕੀਤਾ ਗਿਆ ਹੈਇਹ ਬੁਲੀਵੀਆ ਵਿੱਚ 18,953 ਫੁੱਟ ਦੀ ਉਚਾਈ ਦੀ ਸੜਕ ਦੇ ਪਹਿਲੇ ਰਿਕਾਰਡ ਨੂੰ ਤੋੜਦੀ ਹੈਉਮਲਿੰਗਲਾ ਪਾਸ ਹੁਣ ਬਲੈਕ ਟਾਪ ਸੜਕ ਨਾਲ ਜੋੜ ਦਿੱਤਾ ਗਿਆ ਹੈਲੱਦਾਖ ਵਿੱਚ ਸੈਰ ਸਪਾਟਾ ਨੂੰ ਉਤਸ਼ਾਹਿਤ ਕਰਨ ਅਤੇ ਸਮਾਜਿਕ ਆਰਥਿਕ ਹਾਲਤ ਵਧਾਉਣ ਲਈ
ਸਰਹੱਦੀ ਸੜਕ ਸੰਸਥਾ  ਨੇ ਉੱਤਰੀ ਲੱਦਾਖ ਵਿੱਚ ਵਿਸ਼ਵ ਦੀ ਸਭ ਤੋਂ ਉੱਚੀ ਮੋਟਰ ਚਲਾਉਣ ਯੋਗ ਸੜਕ 19,300 ਫੁੱਟ ਤੇ ਨਿਰਮਾਣ ਕੀਤੀ ਹੈ । ਜਿਸ ਨਾਲ ਉਸ ਨੇ ਬਹੁਤ ਉਚਾਈ ਤੇ ਸੜਕ ਨਿਰਮਾਣ ਦਾ ਰਿਕਾਰਡ ਕਾਇਮ ਕੀਤਾ ਹੈ । ਇਹ ਉਮਲਿੰਗਲਾ ਪਾਸ ਰਾਹੀਂ 52 ਕਿਲੋਮੀਟਰ ਲੰਬੀ ਸੜਕ ਦਾ ਨਿਰਮਾਣ ਕੀਤਾ ਹੈ । ਜਿਸ ਨਾਲ ਬੋਲੀਵੀਆ ਵਿੱਚ 18,953 ਫੁੱਟ ਦੀ ਉਚਾਈ ਤੇ ਵਾਲਕੈਨੋ ਉਤਰੁੰਕੂ ਨਾਲ ਜੋੜਦੀ ਸੜਕ ਦੇ ਪਹਿਲੇ ਰਿਕਾਰਡ ਨੂੰ ਤੋੜਿਆ ਹੈ ।
ਇਹ ਸੜਕ ਹੁਣ ਉੱਤਰੀ ਲੱਦਾਖ ਦੇ ਚੁਮਾਰ ਖੇਤਰ ਵਿੱਚ ਮਹੱਤਵਪੂਰਨ ਕਸਬਿਆਂ ਨੂੰ ਜੋੜਦੀ ਹੈ । ਇਹ ਸਥਾਨਕ ਵਸੋਂ ਲਈ ਇੱਕ ਵਰਦਾਨ ਸਾਬਿਤ ਹੋਵੇਗੀ , ਕਿਉਂਕਿ ਇਹ ਲੇਹ ਤੋਂ ਡੈਮਚੋਕ ਅਤੇ ਚੁਸਮਲੀ ਨਾਲ ਸਿੱਧਾ ਰੂਟ ਜੋੜਨ ਲਈ ਵਿਕਲਪ ਦਿੰਦੀ ਹੈ ।
ਬੁਨਿਆਦੀ ਢਾਂਚੇ ਦਾ ਵਿਕਾਸ ਅਜਿਹੇ ਸਖ਼ਤ ਅਤੇ ਮਜ਼ਬੂਤ ਪਹਾੜੀਆਂ ਵਿੱਚ ਬੇਹੱਦ ਚੁਣੌਤੀ ਭਰਿਆ ਹੈ । ਸਰਦੀਆਂ ਦੌਰਾਨ ਤਾਪਮਾਨ ਘੱਟ ਕੇ ਮਨਫੀ 40 ਡਿਗਰੀ ਹੋ ਜਾਂਦਾ ਹੈ ਅਤੇ ਇਸ ਉਚਾਈ ਤੇ ਆਕਸੀਜਨ ਪੱਧਰ ਲਗਭਗ ਆਮ ਜਗ੍ਹਾ ਨਾਲੋਂ 50% ਤੋਂ ਘੱਟ ਹੁੰਦਾ ਹੈ । ਬੀ ਆਰ ਓ ਨੇ ਆਪਣੇ ਕਰਮਚਾਰੀਆਂ ਦੇ ਲਚਕੀਲੇਪਣ ਅਤੇ ਪੱਕੇ ਇਰਾਦੇ ਕਾਰਨ ਇਹ ਪ੍ਰਾਪਤੀ ਕੀਤੀ ਹੈ ।
ਸੜਕ ਦਾ ਨਿਰਮਾਣ ਮਾਊਂਟ ਐਵਰੈਸਟ ਬੇਸ ਕੈਂਪਾਂ ਤੋਂ ਉੱਚੀ ਉਚਾਈ ਤੇ ਕੀਤਾ ਗਿਆ ਹੈ ਕਿਉਂਕਿ ਨੇਪਾਲ ਵਿੱਚ ਦੱਖਣੀ ਬੇਸ ਕੈਂਪ 17,598 ਫੁੱਟ ਦੀ ਉਚਾਈ ਤੇ ਹੈ ਜਦਕਿ ਤਿੱਬਤ ਵਿੱਚ ਉੱਤਰ ਬੇਸ ਕੈਂਪ 16,900 ਫੁੱਟ ਦੀ ਉਚਾਈ ਤੇ ਇਹ ਉਹਨਾਂ ਤੋਂ ਵੀ ਉੱਚਾ ਬਣਾਇਆ ਗਿਆ ਹੈ । ਇਹ ਸੜਕ ਸਿਆਚਿਨ ਗਲੇਸ਼ੀਅਰ ਜੋ 17,700 ਫੁੱਟ ਦੀ ਉਚਾਈ ਤੇ ਹੈ , ਤੋਂ ਵੀ ਉੱਚੀ ਨਿਰਮਾਣ ਕੀਤੀ ਗਈ ਹੈ । ਲੇਹ ਵਿੱਚ ਖਾਰਦੂੰਗਲਾ ਪਾਸ ਦੀ ਉਚਾਈ 17,582 ਫੁੱਟ ਹੈ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਕਿਰਣ ਬਲਿਯਾਨ ਨੂੰ ਕਾਂਸੀ ਦਾ ਮੈਡਲ ਜਿੱਤਣ ‘ਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਏਸ਼ੀਅਨ ਗੇਮਸ 2022 ਵਿੱਚ ਸੌਟ ਪੁਟ ਮੁਕਾਬਲੇ ਵਿੱਚ ਕਾਂਸੀ ਦਾ ਮੈਡਲ ਜਿੱਤਣ ‘ਤੇ ਕਿਰਣ ਬਲਿਯਾਨ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਐਕਸ  ‘ਤੇ ਪੋਸਟ ਕੀਤਾ;
“ਏਸ਼ੀਅਨ ਗੇਮਸ 2022 ਵਿੱਚ ਭਾਰਤੀ ਖਿਡਾਰੀਆਂ ਦਾ ਸ਼ਾਨਦਾਰ ਪ੍ਰਦਰਸ਼ਨ ਜਾਰੀ ਹੈ!
ਅਸਾਧਾਰਨ ਕਿਰਣ ਬਲਿਯਾਨ ਨੂੰ ਸ਼ੌਟ ਪੁਟ ਮੁਕਾਬਲੇ ਵਿੱਚ ਉਨ੍ਹਾਂ ਦੀ ਸ਼ਾਨਦਾਰ ਉਪਲਬਧੀ ਅਤੇ ਕਾਂਸੀ ਦਾ ਮੈਡਲ ਜਿੱਤਣ ਦੇ ਲਈ ਬਹੁਤ-ਬਹੁਤ ਵਧਾਈਆਂ। ਉਨ੍ਹਾਂ ਦੀ ਸਫ਼ਲਤਾ ਨਾਲ ਪੂਰਾ ਦੇਸ਼ ਖੁਸ਼ ਹੈ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਇੱਕ ਸਿੰਗ ਵਾਲੇ ਗੈਂਡਿਆਂ ਦੇ ਕਲਿਆਣ ਦੀ ਦਿਸ਼ਾ ਵਿੱਚ ਕੀਤੇ ਗਏ ਪ੍ਰਯਤਨਾਂ ਦੇ ਲਈ ਟੀਮ ਅਸਾਮ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਇੱਕ ਸਿੰਗ ਵਾਲੇ ਗੈਂਡਿਆਂ ਦੇ ਕਲਿਆਣ ਦੀ ਦਿਸ਼ਾ ਵਿੱਚ ਕੀਤੇ ਗਏ ਪ੍ਰਯਤਨਾਂ ਦੇ ਲਈ ਟੀਮ ਅਸਾਮ ਦੀ ਸ਼ਲਾਘਾ ਕੀਤੀ ਹੈ। ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ ਇੱਕ ਸਿੰਗ ਵਾਲਾ ਗੈਂਡਾ ਭਾਰਤ ਦਾ ਗੌਰਵ ਹੈ ਅਤੇ ਇਸ ਦੇ ਕਲਿਆਣ ਦੇ ਲਈ ਸਾਰੇ ਕਦਮ ਉਠਾਏ ਜਾਣਗੇ।
ਮੁੱਖ ਮੰਤਰੀ ਸ਼੍ਰੀ ਹਿੰਮਤ ਬਿਸਵਾ ਸਰਮਾ ਦੇ ਇੱਕ ਟਵੀਟ ਦੇ ਜਵਾਬ ਵਿੱਚ ਪ੍ਰਧਾਨ ਮੰਤਰੀ ਨੇ ਕਿਹਾ:
“ਟੀਮ ਅਸਾਮ ਦੁਆਰਾ ਸ਼ਲਾਘਾਯੋਗ ਪ੍ਰਯਤਨ। ਇੱਕ ਸਿੰਗ ਵਾਲਾ ਗੈਂਡਾ ਭਾਰਤ ਦਾ ਗੌਰਵ ਹੈ ਅਤੇ ਇਸ ਦੇ ਕਲਿਆਣ ਦੇ ਲਈ ਸਾਰੇ ਕਦਮ ਉਠਾਏ ਜਾਣਗੇ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਗੁਜਰਾਤ ਦੇ ਸਾਬਕਾ ਮੁੱਖ ਮੰਤਰੀ ਸਵਰਗੀ ਸ਼੍ਰੀ ਕੇਸ਼ੂਭਾਈ ਪਟੇਲ ਨੂੰ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਗੁਜਰਾਤ ਦੇ ਸਾਬਕਾ ਮੁੱਖ ਮੰਤਰੀ ਸਵਰਗੀ ਸ਼੍ਰੀ ਕੇਸ਼ੂਭਾਈ ਪਟੇਲ ਨੂੰ ਉਨ੍ਹਾਂ ਦੇ ਗਾਂਧੀਨਗਰ ਸਥਿਤ ਆਵਾਸ ਜਾ ਕੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ।
https://twitter.com/PMOIndia/status/1322043389907357698